O b e c     P E Č E Ň A N Y

Interná smernica – vnútorný predpis

Tvorba, použitie, účtovanie a vykazovanie opravných položiek

č. 4 /2016

Schválil:   Edita Sivová,  starostka obce

Účinnosť vnútornej smernice:.................2016

Súvisiaca legislatíva

Zákon č. 431/2002 Z.z. o účtovníctve v znení neskorších predpisov
Opatrenie MF SR z 2. decembra 2015 č. MF/19760/2015-74, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky.

Vymedzenie, pravidlá tvorby, použitia, účtovania a vykazovania opravných položiek 

Opravné položky sa tvoria v súlade s § 26 zákona o účtovníctve. Opravné položky sa tvoria na základe zásady opatrnosti, ak je opodstatnené predpokladať, že nastalo zníženie hodnoty majetku oproti jeho pôvodnému oceneniu, okrem trvalého zníženia hodnoty majetku. Opravnou položkou sa odhaduje predpokladané zníženie hodnoty majetku. Predpoklad zníženia hodnoty majetku je opodstatnený, ak sa udiala skutočnosť, ktorá je dôvodom na odhad zníženia budúcich ekonomických úžitkov z tohto majetku.

Ak došlo k trvalému zníženiu hodnoty majetku, zníženie sa účtuje na ťarchu nákladov, napríklad odpis pohľadávky na základe súdneho rozhodnutia o jej vyrovnaní, mimoriadny odpis dlhodobého majetku.

Opravné položky pri odpisovanom dlhodobom majetku, ktorého úžitková hodnota sa znižuje opotrebovaním, sa tvoria, ak jeho úžitková hodnota zistená pri inventarizácii je výrazne nižšia ako jeho ocenenie v účtovníctve po odpočítaní oprávok a toto zníženie hodnoty nemožno považovať za zníženie trvalého charakteru. 

Opravné položky k zásobám sa účtujú pri dočasnom znížení úžitkovej hodnoty zásob, napríklad, ak sa pri inventarizácií zistí, že čistá realizačná hodnota zásob je nižšia, než je cena použitá na ich ocenenie v účtovníctve a toto zníženie hodnoty nemožno považovať za zníženie trvalého charakteru. 

Opravné položky k pohľadávkam sa tvoria najmä k pohľadávkam, pri ktorých je opodstatnené predpokladať, že ich dlžník úplne alebo čiastočne nezaplatí, k sporným pohľadávkam voči dlžníkom, s ktorými sa vedie spor o ich uznanie.

Tvorba opravnej položky sa účtuje na ťarchu nákladov v prospech príslušného účtu opravných položiek. 
 
Opravné položky sa zúčtujú znížením alebo zrušením v prospech výnosov, ak toto opatrenie neustanovuje inak a na ťarchu príslušného účtu opravných položiek, ak inventarizácia v nasledujúcom účtovnom období nepreukáže opodstatnenosť ich existencie alebo výšky, alebo ak pominuli dôvody ich existencie v priebehu účtovného obdobia.

Ku dňu, ku ktorému sa zostavuje účtovná závierka, sa z dôvodu upravujúcich závierkových účtovných prípadov účtuje tvorba opravnej položky alebo sa upraví jej výška, napríklad v prípade vyhlásenia konkurzu na niektorého z odberateľov, ktoré sa uskutočnilo po dni, ku ktorému sa zostavuje účtovná závierka, ktorým sa spravidla potvrdí, že znehodnotenie pohľadávok z obchodného styku existovalo už ku dňu, ku ktorému sa zostavuje účtovná závierka.

Opravné položky nemajú aktívny zostatok.

Tvorba opravných položiek k jednotlivým druhom majetku s vymedzením zodpovedností a termínov predkladania podkladov k zaúčtovania opravných položiek.

O opravných položkách účtuje účtovná jednotka raz do roka, k 31.decembru.

Vymedzenie zodpovednosti a termínov predkladania podkladov k zaúčtovaniu opravných položiek
Podklady k zaúčtovaniu opravných položiek k 31.decembru bude pripravovať zodpovedná osoba, ktorá ich predloží k schváleniu vedeniu organizácie najneskôr do 10 januára nasledujúceho účtovného obdobia. Vymedzenie zodpovednej osoby je uvedené pre každý druh opravnej položky v tejto internej smernici.

Podklady k zaúčtovaniu opravných položiek k 31. decembru schváli vedenie organizácie najneskôr do 15. januára nasledujúceho účtovného obdobia.
Na základe schválených podkladov k zaúčtovaniu opravných položiek k 31.decembru zaúčtuje účtovné oddelenie opravné položky najneskôr do 20. januára nasledujúceho účtovného obdobia. 

Druhy opravných položiek, podklady k ich zaúčtovaniu a účty platnej účtovej osnovy

Opravná položka k dlhodobému nehmotnému a hmotnému majetku
Účtovná jednotka tvorí opravnú položku k dlhodobému majetku, ktorého úžitková hodnota zistená pri inventarizácii je výrazne nižšia ako je jeho ocenenie v účtovníctve po odpočítaní oprávok, pričom toto zníženie hodnoty nie je trvalé. Opravná položka sa vytvorí vo výške rozdielu zostatkovej ceny a úžitkovej hodnoty daného majetku.

Zodpovedná osoba: Pracovníčka Obecného úradu a hospodárskej činnosti 

Dlhodobý nehmotný majetok
Zodpovedný osoba: Pracovníčka Obecného úradu a hospodársej činnosti, 

Potreba tvorby alebo rozpustenia opravnej položky k nehmotnému majetku je určovaná na základe analýzy využívania nehmotného majetku.

Dlhodobý odpisovaný majetok, z výnimkou nehnuteľného majetku
Zodpovedná : Inventarizačná komisia

Opravné položky tvorené k poškodenému, nevyužívanému majetku budú tvorené na základe výsledkov fyzickej inventúry dlhodobého majetku. Povinnosťou inventarizačnej komisie je, v rámci fyzickej inventúry dlhodobého majetku, identifikovať poškodený, nevyužívaný dlhodobý majetok a zachytiť ho v inventarizačných zápisoch

Nehnuteľný majetok
Zodpovedná osoba/ oddelenie: Pracovníčka Obecného úradu a hospodárskej činnosti.

Na základe podkladov z oddelenia správy majetku resp. účtovného oddelenia rozhodne vedenie účtovnej jednotky o potrebe tvorby alebo rozpustenia opravnej položky k nehnuteľnému majetku. Podklady k tvorbe a rozpusteniu opravnej položky sú stratégia účtovnej jednotky, zámery s budúcim využívaním nehnuteľného majetku, zápisy z porád vedenia, na ktorých bola prerokovaná budúca využiteľnosť nehnuteľného majetku a pod.

Opravná položka k zásobám
Účtovná jednotka vytvára opravnú položku k zásobám v nasledujúcich prípadoch:
-	ak účtovná hodnota materiálu v účtovníctve je vyššia ako jeho hodnota, za ktorú by sa obstaral v čase inventarizácie,
-	ak ide o zásoby, ktorých využitie v účtovnej jednotke je otázne,
-	v prípade znehodnotenia zásob, ak k dátumu uzavierania účtovných kníh nie je známa výška znehodnotenia v plnom rozsahu.
-	ak účtovná jednotka predpokladá, že nedokončená výroba sa nebude finalizovať a nemá pre ňu iné využitie,
-	ak účtovná hodnota nedokončenej výroby je vyššia ako súčasné náklady, za ktoré by sa vyrobila.
-	ak je čistá realizačná hodnota výrobkov alebo nedokončenej výroby nižšia, než je cena použitá na ich ocenenie v účtovníctve a toto zníženie hodnoty nemožno považovať za zníženie trvalého charakteru. 

Účtovná jednotka tvorí opravnú položku v takej výške, aby účtovná hodnota zásob zodpovedala jej skutočnej úžitkovej hodnote. 

Zodpovedná osoba: Pracovníčka Obecného úradu a hospodárskej činnosti

Podkladom pre potrebu tvorby resp. rozpustenia opravnej položky sú:
-	výsledky fyzickej inventúry zásob. Povinnosťou inventarizačnej komisie je, v rámci fyzickej inventúry zásob, identifikovať poškodené, nevyužívané zásoby a zachytiť ich v inventarizačných zápisoch
-	zostava obrátkovosti zásob zo skladovej evidencie, alebo zostava vekovej štruktúry zásob zo skladovej evidencie
-	prepočet čistej realizačnej hodnoty hotových výrobkov a nedokončenej výroby 

Opravná položka k zásobám je tvorená resp. rozpúšťaná vždy k 31. decembru bežného účtovného obdobia. Podklady k tvorbe opravnej položky k zásobám k 31. decembru je povinné predložiť oddelenie skladového hospodárstva do 15. januára nasledujúceho účtovného obdobia na schválenie vedeniu účtovnej jednotky. Schválenú opravnú položku k zásobám k 31. decembru je povinné zaúčtovať Účtovné oddelenie najneskôr do 20. januára nasledujúceho účtovného obdobia.

Opravné položky k pohľadávkam

Opravné položky k pohľadávkam sa tvoria k pohľadávkam:
-	 pri ktorých je opodstatnené predpokladať, že ich dlžník úplne alebo čiastočne nezaplatí. To môžu byť pohľadávky voči dlžníkom v konkurznom konaní ale aj pohľadávky, ktoré dlžník neuhradil v lehote splatnosti, 
-	k sporným pohľadávkam voči dlžníkom, s ktorým sa vedie spor o ich uznanie. Účtovná jednotka teda vykazuje pohľadávku, voči dlžníkovi, ktorý danú pohľadávku alebo jej časť nechce uznať.

Zodpovedná osoba: Pracovníčka Obecného úradu a hospodárskej činnosti

A. Pohľadávky v konkurze: 
Opravná položka k pohľadávkam v konkurze je tvorená resp. rozpúšťaná vždy k 31 decembru bežného účtovného obdobia. Pohľadávky v konkurze sú posudzované individuálne. Podklady k tvorbe opravných položiek k pohľadávkam v konkurze k 31. decembru vyžiada Účtovné oddelenie od právneho oddelenia. Právne oddelenie je povinné vyhotoviť tieto podklady do 10. januára nasledujúceho účtovného obdobia. Vyhotovené podklady odovzdá účtovné oddelenie na schválenie vedeniu účtovnej jednotky do 15. januára nasledujúceho účtovného obdobia. Účtovné oddelenie je povinné zaúčtovať opravné položky k pohľadávkam k 31. decembru do 20. januára nasledujúceho účtovného obdobia

B. Iné ako pohľadávky uvedené v bode A:
Opravná položka k pohľadávkam je tvorená resp. rozpúšťaná vždy k 31 decembru bežného účtovného obdobia.

B1.
Pohľadávky po lehote splatnosti sú individuálne posudzované účtovným oddelení. Pri individuálnom posúdení návratnosti pohľadávky sa sleduje výška pohľadávky, vzťahy s dlžníkom, finančná situácia dlžníka, dĺžka lehoty po splatnosti, história platobnej disciplíny dlžníka a pod.. 

B2. (odporúčame používať v prípade veľkého počtu dlžníkov, resp. odberateľov)
Pohľadávky budú na základe vekovej štruktúry rozdelené do intervaloch vyjadrených v dňoch po lehote splatnosti, na ktoré budú uplatnené percentá tvorby opravnej položky podľa nasledovného vzorca:

Pohľadávky vykázané v súvahe k 31.12.200x (na účtoch účtovej skupiny 31x, účte 378, 374)
		V lehote splatnosti	90 - 180 dní po lehote splatnosti 	180 - 360 dní po lehote splatnosti	Viac ako 36O dní po lehote splatnosti	
Pohľadávky 	xxx	xxx	Xxx	xxx	
Mínus pohľadávky uhradené do 15 januára nasledujúceho účtovného obdobia	(xxx)	(xxx)	(xxx)	(xxx)	
Mínus pohľadávky vymáhané právnym oddelením	(xxx)	(xxx)	(xxx)	(xxx)	
Mínus pohľadávky voči odberateľom/dlžníkom, voči ktorým bude OP tvorená individuálne	(xxx)	(xxx)	(xxx)	(xxx)	
Očistené pohľadávky	XXX	XXX	XXX	XXX	
Percento tvorby OP		20	50	100	
Opravná pohľadávka	XXX	XXX	XXX	XXX	

Uvedený výpočet spracuje pracovníčka Obecného úradu a hospodárskej činnosti  do 15. januára nasledujúceho účtovného obdobia a dá na schválenie vedeniu účtovnej jednotky. Opravné položky k pohľadávkam k 31. decembru budú zúčtované  do 20. januára nasledujúceho účtovného obdobia

Účtovanie opravných položiek
Tvorba opravných položiek k dlhodobému majetku, zásobám, krátkodobému finančnému majetku, pohľadávkam sa účtuje 
-	na ťarchu účtov :
o	557 - Tvorba zákonných opravných položiek z prevádzkovej činnosti
o	558 - Tvorba ostatných opravných položiek z prevádzkovej činnosti
o	559 - Tvorba ostatných opravných položiek z finančnej činnosti
o	579 - Tvorba opravných položiek
-	v prospech účtov :
o	091 - Opravná položka k dlhodobému nehmotnému majetku
o	092 - Opravná položka k dlhodobému hmotnému majetku
o	093 - Opravná položka k nedokončenému dlhodobému nehmotnému majetku
o	094 - Opravná položka k nedokončenému dlhodobému hmotnému majetku
o	095 - Opravná položka k poskytnutým preddavkom
o	096 - Opravná položka k dlhodobému finančnému majetku
o	191 - Opravná položka k materiálu
o	192 - Opravná položka k nedokončenej výrobe
o	193 - Opravná položka k polotovarom vlastnej výroby
o	194 - Opravná položka k výrobkom
o	195 - Opravná položka k zvieratám
o	196 - Opravná položka k tovaru
o	291 - Opravné položky ku krátkodobému finančnému majetku
o	391 - Opravná položka k pohľadávkam

Zúčtovanie k dlhodobému majetku, zásobám, krátkodobému finančnému majetku, pohľadávkam opravných položiek sa účtuje 
-	na ťarchu účtov :
o	091 - Opravná položka k dlhodobému nehmotnému majetku
o	092 - Opravná položka k dlhodobému hmotnému majetku
o	093 - Opravná položka k nedokončenému dlhodobému nehmotnému majetku
o	094 - Opravná položka k nedokončenému dlhodobému hmotnému majetku
o	095 - Opravná položka k poskytnutým preddavkom
o	096 - Opravná položka k dlhodobému finančnému majetku
o	191 - Opravná položka k materiálu
o	192 - Opravná položka k nedokončenej výrobe
o	193 - Opravná položka k polotovarom vlastnej výroby
o	194 - Opravná položka k výrobkom
o	195 - Opravná položka k zvieratám
o	196 - Opravná položka k tovaru
o	291 - Opravné položky ku krátkodobému finančnému majetku
o	391 - Opravná položka k pohľadávkam

-	v prospech účtov :
o	657 - Zúčtovanie zákonných opravných položiek z prevádzkovej činnosti
o	658 - Zúčtovanie ostatných opravných položiek z prevádzkovej činnosti
o	659 - Zúčtovanie opravných položiek z finančnej činnosti
o	679 - Zúčtovanie opravných položiek

Interná smernica je účinná od: ............2016

V Pečeňanoch dňa  .......................

                                                                                        Edita Sivová
                                                                                        starostka obce